กลุ่มงานสวัสดิการขอเรียน ดังนี้       1. ลงพื้นที่ตรวจสอบข้อเท็จจริง (ปค. 14) อาคารสงเคราะห์รามอินทรา 39 เมื่อวันที่ 18 กันยายน 2566 จากผู้เกี่ยวข้อง จำนวน 3 ราย คือ พนักงานรักษาความปลอดภัย พนักงานทำความสะอาด และผู้ได้รับสิทธิพักอาศัยในอาคารสงเคราะห์รามอินทรา 39 ห้องเลขที่ 122/226 ให้ข้อมูลโดยสรุปตรงกันว่า ไม่เคยได้รับแจ้งเหตุดังกล่าวตามที่มีการร้องเรียนแต่อย่างใด จึงไม่ทราบว่าห้องไหนถูกงัดบานพับประตู ซึ่งโดยปกติพนักงานรักษาความปลอดภัยจะเดินตรวจตราบริเวณรอบๆ อาคาร และบนอาคารทุกๆ 2 ชั่วโมง  และไม่พบว่ามีเหตุการณ์ดังกล่าว ทั้งนี้ ได้กำชับพนักงานรักษาความปลอดภัยให้ปฏิบัติหน้าที่ในการตรวจตราความเรียบร้อยทั้งในช่วงกลางวันและกลางคืนอย่างเคร่งครัด อนึ่ง หากผู้ร้องมีข้อมูลเพิ่มเติมขอให้แจ้งได้ที่  กลุ่มงานสวัสดิการ สำนักงานการเจ้าหน้าที่ สำนักปลัดกรุงเทพมหานคร โทร. 0 2221 5824 หรือโทร. 1326      2. กลุ่มงานสวัสดิการได้วางแผนการติดตั้งกล้องโทรทัศน์วงจรปิดในอาคารสงเคราะห์ข้าราชการและลูกจ้างประจำของกรุงเทพมหานคร ทั้ง 22 แห่ง แต่เนื่องจากค่าใช้จ่ายในการดำเนินการสูงประกอบกับต้องมีผู้ควบคุมและดูแลระบบอุปกรณ์โทรทัศน์วงจรปิด ทั้งนี้ มีงบประมาณในการบริหารจัดการอาคารสงเคราะห์ที่จำกัดประกอบอัตรากำลังไม่เพียงพอในการดำเนินการ      3. สำนักงานการเจ้าหน้าที่ได้ทำการตรวจสอบหลอดไฟฟ้าส่วนกลางอาคารสงเคราะห์      รามอินทรา 39 พบว่ามีหลอดไฟฟ้าชำรุด จำนวน 20 จุด ซึ่งที่ผ่านมาอยู่ระหว่างดำเนินการจัดซื้อวัสดุอุปกรณ์ที่ใช้ในงานอาคารสงเคราะห์ในภาพรวมทั้ง 22 แห่ง ปัจจุบันเจ้าหน้าที่ช่างประจำอาคารสงเคราะห์ได้ดำเนินการซ่อมแซมเปลี่ยนหลอดไฟฟ้าให้ตามลำดับการแจ้งซ่อมอาคารสงเคราะห์ทั้ง 22 แห่ง และอาคารสงเคราะห์รามอินทรา 39 ได้ดำเนินการเปลี่ยนหลอดไฟฟ้าส่วนกลางให้ใช้การได้ปกติแล้ว ตั้งแต่วันที่ 22 สิงหาคม 2566
เนื่องจากสัปดาห์ที่ผ่านมามีขโมยงัดห้องพักที่แฟลต กทม.รามอินทรา 39 และห้องพักของผู้แจ้งมีร่องรอยการถูกงัดบานพับประตู แต่คนร้ายยังไม่สามารถงัดได้ จากการสังเกตรอยบานพับประตูถูกงัดมา 2 ครั้งแล้ว จากการสังเกตที่แฟลตไม่มีกล้องวงจรปิด รปภ.ไม่เดินสำรวจห้องพัก ไฟก้อไม่แก้ไขบริเวณชั้น และจากคำบอกเล่าของคนที่อบู่แฟลตมาก่อน ว่าเคยเกิดเหตุการณ์แบบนี้มาแล้ว แต่ไม่ได้รับการแก้ไขอะไรเลย รบกวนช่วยมาดูแลและแก้ไขระบบการจัดการของแฟลตด้วยค่ะ
ขอบคุณมากค่ะ